- Hindi News
- National
- जिले के 4 रेंजर 1 रोवर राष्ट्रपति रोवर रेंजर अवार्ड जांच शिविर में भाग लेने गदपुरी रवाना
जिले के 4 रेंजर 1 रोवर राष्ट्रपति रोवर-रेंजर अवार्ड जांच शिविर में भाग लेने गदपुरी रवाना
भारतस्काउट-गाइड राष्ट्रीय मुख्यालय नई दिल्ली के तत्वावधान में नेशनल यूथ कांप्लेक्स गदपुरी में 6 से 10 मार्च तक राष्ट्रीय स्तरीय राष्ट्रपति रोवर रेंजर जांच शिविर का आयोजन किया जाएगा। शिविर में पाली जिले से चार रेंजर एक रोवर का चयन हुआ है। रेंजर रोवर शिविर में भाग लेने के लिए शनिवार को रवाना हुए। सीओ स्काउट गोविंद मीणा ने बताया कि गदपुरी, हरियाणा में आयोजित होने वाले राष्ट्रपति रोवर रेंजर अवार्ड जांच शिविर में भारत के विभिन्न राज्यों रेंजर भाग लेंगे। शिविर में पाली जिले से राजकीय बांगड़ महाविद्यालय से रेंजर आशा गहलोत, एसडीएससी बदामिया कालेज से सुरभि माहेश्वरी, वरकाणा से रेंजर रवीना प्रसन्नता और शिवाजी ओपन रोवर क्रू पाली से रोवर रमेश प्रजापत राष्ट्रपति अवार्ड के लिए आयोजित होने वाली परीक्षा में सम्मिलित होंगे। राष्ट्रीय मुख्यालय द्वारा आयोजित इस शिविर के लिए चयनित संभागियों की पूर्व तैयारी के लिए जोधपुर संभाग के सभी चयनित रोवर रेंजरों का 27 फरवरी से 01 मार्च तक चौपासनी में तैयारी शिविर का आयोजन किया गया। जिसमें पाली जिले के रोवर लीडर एएलटी स्काउट शंकरसिंह दहिया द्वारा राष्ट्रपति रोवर रेंजर अवार्ड पाठ्यक्रम की बारीकियों की जानकारी दी।
पाठयक्रम में रोवर रेंजर की पूर्ण यूनिफार्म, दिशा ज्ञान, कंपास, अनुमान लगाना, गांठें, पायनियरिंग, लोसिंग, प्राथमिक सहायता, आपदा प्रबंधन, सीडी प्रोजेक्टर, योग, बीपी सिक्स आदि की जानकारी प्रदान की गई। साथ ही स्काउट प्रार्थना, झंडा गीत, नियम, प्रतिज्ञा राष्ट्रगान का परख आयोजित कर तैयारियों के स्तर की समीक्षा की गई। शिविर में रवानगी से पूर्व जिला मुख्यालय पर सभी रोवर रेंजर को राउप्रा विद्यालय इंदिरा कॉलोनी पाली के स्काउट एएलटी स्काउट नेमाराम प्रजापत द्वारा रोवर रेंजर द्वारा राष्ट्रपति पाठयक्रम के तहत विभिन्न विषयों पर तैयार की गई लाँग बुक की अंतिम जांच की गई इसके बाद मुंह मीठा करवा कर रवाना किया गया। इस मौके पर राष्ट्रपति रोवर महेंद्रसिंह, राज्य पुरस्कार रोवर जगदीश कुशाल चंद, नितेष तुषावरा, मयंक, विकास, भरत, विशाल मौजूद रहे।
शिविर
tgl_Latn sot_Latn bho_Deva bho_Deva hin_Deva hin_Deva npi_Deva